यह ध्यान देने योग्य है कि जिस तरह आज जाति-प्रांत-पंथ को बढ़ावा दिया जा रहा है, अगर भविष्य में चीन-पाकिस्तान से भिड़ना पड़े तो क्या हम अलग-थलग होकर इन दुश्मनों से लोहा ले सकेंगे। उनकी निगाहों में हम सब जाति वाले, पंथ वाले, प्रान्त वाले और अमीर-गरीब भारतवासी हैं। यह कैसी विडम्बना है कि दुश्मन तो हमें भारतवासी समझता है, पर हम अपनी-अपनी पृथकता को लिए घूम रहे हैं। याद रखो, एकजुट भारत ही दुश्मन को ललकार सकता है।